Referat FAU-møte, Manglerud skole mandag 1. februar 2016

|  |  |  |
| --- | --- | --- |
| **Klasse** | **Navn:** | **Tilstede:** |
| 1A | Arshad Mohammad | x |
| 1B | Ingvild Bergman |  |
| 1C | Camilla Stolp | x |
| 1D | Cecilie Moe | x |
| 2A | Trond Teige | x |
| 2B | Mats Risbakken | x |
| 2C | Hilde Helland |  |
| 2D | Siri A. Hansen | x |
| 3A | Gølin Tveito |  |
| 3B | Lars Ruud | x |
| 3C | Per Ingemar Nordahl | x |
| 4A | Anne Lyslid Larsen | x |
| 4B | Kristin Skaug | x |
| 4C | Espen Krokengen |  |
| 5A | Frøydis Romundset | x |
| 5B | Lena Thornell Nygaard |  |
| 6A | Karine Ørnlund |  |
| 6B | Solveig (vara) | x |
| 7A | Anita Smith Lunde | x |
| 7B | Åse Haaheim |  |

# 36/2015-16 Godkjenning av referat fra 11. januar 2016

Godkjent

# 37/2015-16 Godkjenning av innkalling/agenda

Godkjent

# 38/2015-16 Ass./fungerende rektor Vegard Ytterli informerer

* Vegard Ytterlig fortsetter som fungerende rektor også i februar måned.
* Opera som 5. klasse har hatt fokus på en tid nå ble avsluttet med en veldig flott forestilling.
* Skolen er i dialog med bestilling til nybygget, blant annet innkjøp til spesialrom. Godt i gang med ansettelser til neste år. Arbeidet er i rute. Når det gjelder hvordan den nye skolen blir etc., vises det til tidligere FAU-referater.
* Skidag: På forrige møte ble det informert om at skidag er planlagt onsdag i uke 6 eller 7. Det blir ikke skidag uke 6, onsdag 10. februar. Buss må bestilles en uke i forveien, og det har vært vanskelig for skolen å planlegge mht vær/snø.
* På forrige FAU-møte ble det nevnt at saken vedrørende vei igjennom skolegården hadde vært til behandling i Byrådet. Skolen var ikke kjent med det, det ble nevnt at informasjonen kom fra Undervisningsbygg. Skolen har ikke fått noe konkret informasjon fra Undervisningsbygg.
* FAU ønsker et nytt møte med Undervisningsbygg i og med at det forrige møtet (29. oktober) var informativt og vellykket. Rektor hører med Undervisningsbygg om muligheten for dette. Han ønsker lister over spørsmål/hva FAU vil ha informasjon om, som videreformidles til Undervisningsbygg. FAU ønsker primært å ha et møte, fremfor å få svar på e-post. Det er gjennom å møtes at vi får en reell dialog og muligheten til å stille oppfølgingsspørsmål til kommunen/Undervisningsbygg.

FAU-representantene sender spm etc. til nestleder [anita.smith.lunde@gmail.com](mailto:anita.smith.lunde@gmail.com) innen 10. februar. Hun samordner og videresender til rektor.

# 39/2015-16 Info/status om IB-linjen på Manglerud v/Nina Wroldsen

Nina Wroldsen har vært ansatt ved skolen i ca. 1 år ifm prosjektering av IB-linjen på Manglerud. Manglerud blir den første offentlige skolen med IB-tilbud, og blir hetende «Manglerud skole, International Clases». Oppstart i august 2016. De to første årene er en «prøveperiode» i betydning at det deretter kan søkes om status som IB-skole (IB er en beskyttet tittel). Generell informasjon om IB på [www.ibo.org](http://www.ibo.org)

Tilbudet på Manglerud blir i første omgang én klasse på 1. til 4. trinn (Primary Years Programme), 20 elever pr klasse. Senere bygges det ut år for år, og skal på sikt også omfatte ungdomstrinnet (Middle Years Programme).

Søknadsfristen er 15. mars 2016. Opptakskrav er ennå ikke klarlagt. Så snart tilbudet er annonsert av Byråden vil mer informasjon og søknadsskjemaer finnes på engelsk og norsk på Manglerud Skoles hjemmeside (det vil skje i løpet av denne uken, uke 5).

De vil bli 3 timer norskundervisning i uka, og de som har norsk som morsmål går opp til eksamen i 10. klasse. «International Clases» får et eget bygg på den nyoppussede vgs., men er en del av Manglerud Skole. Rektor er opptatt av at IB ikke skal bli en «skole i skolen».

Mer informasjon kommer på skolens nettsider. Nina Wroldsen [nina.wroldsen@ude.oslo](mailto:nina.wroldsen@ude.oslo) kan kontaktes for spørsmål.

Det er ønskelig at presentasjon som ble vist i FAU møte vedr IB-linjen deles med FAU, Anita sender mail om dette til Nina.

**Det arrangeres informasjonsmøte onsdag 2. mars kl. 19.00 i Auditoriet på Manglerud skole.**

# 40/2015-16 Manglerud 1-10 skole

Flere av de som sitter i arbeidsgruppen vedrørende trafikksituasjonen (bl.a. vei igjennom skolegården) var ikke tilstede på FAU-møtet. I likhet med skolen, har heller ikke FAU fått informasjon om at saken har blitt behandlet/skal til behandling i Byrådet.

FAU står fast ved sitt tidligere standpunkt/vedtak om at dagens alternativ med vei igjennom skolegården er uaktuelt. Nestleder Anita Smith Lunde kontakter arbeidsgruppen. Vi må snart vurdere hva som er FAUs neste trekk. Aktuelle virkemidler kan f.eks. være foreldreaksjoner, kontakte andre skoler med tilsvarende problemer (eks. Vålerenga skole), kontakte media.

Siri A. Hansen (FAU-representant klasse 2D) kontakter Bystyret/Byrådet for å undersøke hvilke saker som skal behandles fremover mht. Manglerud Skole/trafikksituasjonen.

# 41/2015-16 Inntaksgrenser/antall førsteklasser på skolen fremover

Det er tidligere satt ned en gruppe av FAU-representanter som skal se på dette. Formålet er at vi som foreldre på et så tidlig tidspunkt som mulig gir uttrykk for vår bekymring overfor de rette instanser.

Ingen av representantene i gruppa var til stede i møtet.

# 42/2015-16 Temakveld

Lars Ruud (FAU-representant klasse 3B) informerte om at det blir temakveld onsdag 9. mars! FAU på Høyenhall skole var positiv til vårt initiativ, og temakvelden blir et fellesarrangement med Høyenhall. Temaet blir mobbing. Nærmere informasjon og invitasjon kommer om kort tid. Det vurderes å kontakte politiet her på Manglerud og høre om de kan delta/ha innlegg dersom det passer inn i programmet.

FAU ønsker å arrangere temakveld en gang i halvåret. Dersom mulig vil vi på temakvelden i mars komme med informasjon om neste temakveld. Innspill sendes til [lars.ruud@bos.no](mailto:lars.ruud@bos.no)

# 43/2015-16 Eventuelt

* Besluttet at vi registrerer Manglerud FAU i Brønnøysundregisteret, slik at vi får opprettet egen konto. På den måten unngår vi at midlene står på privat konto. Kasserer Arshad Mohammad (repr. klasse 1A) følger opp videre.
* Alle klasser får et engangsbeløp på kr. 2000 fra FAU som tilskudd/startbeløp til klassekassa. Klassekontaktene oppgir kontonummer til klassens FAU-representant. Sistnevnte mailer kontonummer til FAUs kasserer [arshad00@gmail.com](mailto:arshad00@gmail.com) (kun de som ikke har mottatt dette tidligere).
* Nytt fra skolens Driftsstyre: På forrige møte var det budsjettgjennomgang, og budsjettet blir strammere. Innebærer blant annet at skolen ikke lenger kan prioritere tyskundervisning, og begrensning av ekstraressurser til klasser. Neste møte i Driftsstyret er første uka i mars.
* Det er 4.klassene som står for 17.mai-arrangementet på skolen. FAU-representantene for 4.klassene tar kontakt med klassene slik at man kommer i gang med planleggingen i løpet av februar måned.
* Fordeling av faste oppgaver i FAU settes på agendaen i neste møte. Skal vi fortsette med at oppgaver fordeles til bestemte personer, eller skal oppgaver fordeles til bestemte klassetrinn som alltid har ansvaret uavhengig hvem som er klassetrinnets FAU-representanter (slik som at 4.klassene alltid arrangerer 17. mai).

Det kom forslag om at 2. klasse alltid skriver referat fra FAU møtene, 5. klasse er ansvarlig for å koordinere og planlegge Temakvelder (og 4. klasse har ansvar for 17. mai, dette er allerede fastsatt). Dette tas opp på neste FAU møte.

* Det har den siste tiden vært dårlig oppmøte på FAU-møtene. Hva skyldes dette? At tidspunktet er flyttet fra kl. 19 til kl. 18? At det er den første mandagen i måneden? Er det blitt for mange representanter slik at mange tenker at det sikkert kommer andre? Bør vi se på strukturen? Tema til diskusjon på neste møte. Styret diskuterer/avgjør om tidspunktet endres tilbake til kl. 19 allerede førstkommende møte (mars måned).

## Neste møte: Mandag 7. mars kl. 18 eller 19 (nærmere informasjon kommer)

## Foreløpig agenda:

* Informasjon fra Driftsstyrets møte som skal være et punkt på agendaen i starten av mars.
* Status/nytt fra arbeidsgruppen som jobber med trafikksituasjonen/FAUs standpunkt vedr trafikkert vei gjennom skolegården. Hva bør være FAUs neste trekk?
* Status/nytt fra gruppen som ser på inntaksgrenser/antall førsteklasser.
* Status vedr. FAUs ønske om nytt møte med Undervisningsbygg/Skoleetaten.
* Fordeling av FAUs oppgaver, oppgaver til faste klasser
* Manglende oppmøte på FAU-møtene